Audris Mečislovas Chadaravičius

**Audris Mečislovas Chadaravičius** (1935 m. rugpjūčio 25 d. Kaune – 2008 m. balandžio 22 d. Vilniuje) – Lietuvos teatro ir kino aktorius.

## Biografija
Tėvai – aktoriai Mečys Chadaravičius ir Ona Juodytė. Sesuo – aktorė ir režisierė Inga Chadaravičiūtė.
1957 m. baigė A. Lunačiarskio teatro meno institutą Maskvoje. 1957-1990 m. vaidino Lietuvos dramos teatre, nuo 1990 m. Vilniaus Mažojo teatro aktorius.

Sukūrė daugiau kaip 90 komiškų ir dramatiškų vaidmenų. Nuo 1969 m. vaidino Lietuvos kino studijos ir užsienio kino bei televizijos filmuose. Lietuvos TV, radijuje ir Lietuvos kino studijoje įgarsino daugiau kaip 3000 vaidmenų.

## Vaidmenys
### Teatre
* Ferdinandas – Frydrichas Šileris. Klasta ir meilė, 1960 m.
* Ostapas Benderis – Ilja Ilfas ir Jevgenijus Petrovas. Dvylika kėdžių, 1968 m.
* Daumantas – Justinas Marcinkevičius. Mindaugas, 1969 m. ir 1994 m.
* Rostanevas – Stepančikovo dvaras ir jo gyventojai, 1971 m., pagal F. Dostojevskį
* Šveikas – Juozapas Šveikas prieš Pranciškų Juozapą, 1981 m., pagal J. Hašeką
* Moljeras – Michailas Bulgakovas. Moljeras, 1984 m.
* Garunkštis – Juozas Grušas. Pijus nebuvo protingas, 1985 m.
* Firsas – Antonas Čechovas. Vyšnių sodas, 1990 m.

### Kine ir TV
* Marytė, 1947 m., rež. Vera Strojeva, LKS
* Barmenas – Žmogžudystė Dantės gatvėje, 1956 m., rež. Michailas Romas, Mosfilm
* Belaisvis gydytojas – Kur 042?, 1969 m., rež. Olegas Lensius, A. Dovženkos kino studija
* Gydytojas Balys – Birželis, vasaros pradžia, 1969 m., rež. Raimondas Vabalas
* Šerys – Vyrų vasara, 1970 m., rež. Marijonas Giedrys
* Johanas Gerberis – Šūviai griuvėsiuose, 1970–1972 m., rež. Vitalijus Četverikovas, Belarusfilm
* Ponas Mečislovas – Akmuo ant akmens, 1971 m., rež. Raimondas Vabalas
* Valteris Zeicas – Paskutinis "Albatroso" reisas, 1971 m., rež. Leonidas Pčiolkinas, kino studija "Ekran"
* Palmeris – Nakties kronika, 1972 m., rež. Aleksejus Spešniovas, Belarusfilm
* Makdufas – Korespondentas Vašingtone, 1972 m., rež. Jurijus Dubrovinas, Belarusfilm
* Vokiečių komendantas - Ko verkė pušys, rež. Balys Bratkauskas, 1977 m., LTV
* Autoriaus tekstą skaito - Riešutų duona, 1978 m., rež. Arūnas Žebriūnas, LKS
* Barkeris – Žmogus keičia odą, 1979 m., rež. Borisas Kimjagarovas, Tadžikfilm
* Darstas – Broliai Riko, 1980 m., rež. Genadijus Ivanovas, Belarusfilm
* Kurtas Kristmanas – Jie buvo aktoriai, 1981 m., rež. Georgijus Natansonas, Mosfilm
* Turtuolis, vargšas..., 1982 m., rež. Arūnas Žebriūnas
* Vyskupas – Barbora Radvilaitė, 1982 m., rež. Vidmantas Bačiulis, LTV
* Narvelis papūgėlėms, 1983 m., rež. Pavelas Čiuchrajus, Mosfilm
* Rosis – Skrydis per Atlantą, 1983 m., rež. Raimondas Vabalas
* Nakties paklydėliai, 1985 m., rež. Isaakas Fridbergas
* Karmeliukas, 1986 m., rež. Grigorijus Kochanas, A. Dovženkos kino studija
* Žiulis Pilotenas – Chameleono žaidimai, 1986 m., rež. Arūnas Žebriūnas
* Dūnaitis – Benjaminas Kordušas. 1986 m., rež. Vidmantas Bačiulis, Lietuvos televizija
* Vizitas pas Minotaurą, 1987 m., rež. Eldoras Urazbajevas, M. Gorkio kino studija
* Kunigas – Vilius Karalius, 1988 m., rež. Vidmantas Bačiulis, Lietuvos telefilmas
* Įgaliotinis - Gyvenimas po klevu, 1988 m., rež. Kazimieras Musnickas, LTV
* Fantastinė istorija, 1988 m., rež. Nikolajus Iljinskis, A. Dovženkos kino studija
* Vaistininkas – Miškais ateina ruduo,1989 m., rež. Raimondas Vabalas
* Policininkas – Papūga, kalbanti idiš, 1990 m., rež. Efraimas Savela
* Zablockis – Marius, 1990 m., rež. Marijonas Giedrys, Jonas Pakulis
* Teisėjas Valteris – Sukultas ąsotis, 1992 m., rež. Vidmantas Bačiulis, Lietuvos telefilmas
* Kunigas Rapolas – Giminės, 1992-2001 m., rež. Saulius Vosylius, LTV

## Šaltiniai